
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1944 

9 Αυγούστου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Ημερήσιων Οικονομικών Εφημερίδων Β' εξα¬ 
μήνου 2013. Γ 

Καθιέρωση υπερωριακής εργασίας για το προσω¬ 
πικό του Εθνικού Τυπογραφείου έως και τον Σε¬ 
πτέμβριο 2013. 2 


Τροποποίηση και συμπλήρωση της αριθ. Υ4α/οικ. 
37804/2013 (ΦΕΚ1023 Β'/25-4-2013) υπουργικής από¬ 
φασης με θέμα: «Παροχή υπηρεσιών σε ασθενείς 
νοσοκομείων ΕΣΥ και ιδιωτικών κλινικών της Χώ¬ 
ρας από αποκλειστικές νοσοκόμες και νοσοκόμους». 3 
Σύσταση και συγκρότηση Ομάδας Εργασίας με αντι¬ 
κείμενο τα θέματα οργάνωσης της ελληνικής 
Προεδρίας της Ευρωπαϊκής Ένωσης το α' εξά¬ 
μηνο του έτους 2014. , 


ΑΠΟΦΑΣΕΙ Σ 

Αριθμ. Κ2 - 5287 (1) 

Ορισμός Ημερήσιων Οικονομικών Εφημερίδων 
Β' εξαμήνου 2013. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

α. Των άρθρων 26 παρ. 2 και 43β παρ. 5 του κ.ν. 2190/20 
«περί Ανωνύμων Εταιρειών», όπως ισχύουν (ΦΕΚ Α' - 37/63). 

β. Του Ν. 1558/85 «Κυβέρνηση και Κυβερνητικά Όργα¬ 
να», όπως ισχύει (ΦΕΚ Α'-137). 

γ. Του Π.Δ. 27/96 «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ Α'-19). 

δ. Του Π.Δ. 59/96 «Σύσταση Γ ενικής Γ ραμματείας Εμπο¬ 
ρίου στο Υπουργείο Ανάπτυξης και καθορισμός των 
αρμοδιοτήτων της» (ΦΕΚ Α' - 51). 

ε. Του Π.Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε μεταγενέστερα και ισχύει 
(ΦΕΚ Α' -185). 

ζ. Της με αριθμό 9077/Ε/14-4-2003 απόφασης των 
Υπουργών Ανάπτυξης και Τύπου και Μέσων Μαζικής 
Ενημέρωσης (ΦΕΚ τ.Β' 502/24-4-2003) «Προϋποθέσεις 
χαρακτηρισμού εφημερίδων ως οικονομικών». 


η. Του Π.Δ. 85/2012 (ΦΕΚ Α' 141) «Ίδρυση και μετονομα- 
σία Υπουργείων, μεταφορά και κατάργηση υπηρεσιών». 

θ. Του Π.Δ. 83/2012 (ΦΕΚ Α' 140) «Διορισμός του Αντω¬ 
νίου Σαμαρά του Κωνσταντίνου, Αρχηγού του Κόμματος 
της Νέας Δημοκρατίας (Ν.Δ.), ως Πρωθυπουργού». 

ι. Του Π.Δ. 118/2013 (ΦΕΚ Α' 152) «Τροποποίηση του 
Π.Δ. 85/2012 (Α' 141) -Ίδρυση Υπουργείου Υποδομών, Μετα¬ 
φορών και Δικτύων και Υπουργείου Πολιτισμού και Αθλητι¬ 
σμού και μετονομασία των Υπουργείων Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

ια) Του Π.Δ. 119/2013 (ΦΕΚ Α' 153) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

2. Τη με αριθμό 27858/ΔΙΟΕ/546/26-06-2Θ13 (ΦΕΚ 
1653/2013 τεύχος Β') απόφαση του Πρωθυπουργού με 
θέμα «Ανάθεση αρμοδιοτήτων στον Υφυπουργό Ανάπτυ¬ 
ξης και Ανταγωνιστικότητας Αθανάσιο Σκορδά». 

3. Το με αριθμ. 13774/10-7-2013 έγγραφο της Γενικής 
Γ ραμματείας Ενημέρωσης και Επικοινωνίας, Γενική Γ ραμ- 
ματεία Μέσων Ενημέρωσης, Δ/νση Εποπτείας Εντύπων 
και Επαγγελματικών Οργανώσεων, Τμήμα Εποπτείας και 
Διακίνησης Τύπου. 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Ορίζουμε ότι οι ημερήσιες οικονομικές εφημερίδες 
που πληρούν τις νόμιμες προϋποθέσεις για τη δημοσί¬ 
ευση, κατά το Β' εξάμηνο του έτους 2013, των προσκλή¬ 
σεων των Γ ενικών Συνελεύσεων των μετόχων των Ανω¬ 
νύμων Εταιρειών και των ισολογισμών των Ανωνύμων 
Εταιρειών και των Εταιρειών Περιορισμένης Ευθύνης 
είναι, σύμφωνα με το με αριθμ. 13774/10-7-2013 έγγραφο 
της Γ ενικής Γ ραμματείας Ενημέρωσης και Επικοινωνίας, 
Γ ενική Γ ραμματεία Μέσων Ενημέρωσης, Δ/νση Εποπτεί¬ 
ας Εντύπων και Επαγγελματικών Οργανώσεων, Τμήμα 
Εποπτείας και Διακίνησης Τύπου, οι εξής: «ΚΕΡΔΟΣ», 
«ΝΑΥΤΕΜΠΟΡΙΚΗ» και «ΧΡΗΜΑΤΙΣΤΗΡΙΟ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Γ 90618 (2) 

Καθιέρωση υπερωριακής εργασίας για το προσωπικό 
του Εθνικού Τυπογραφείου έως και τον Σεπτέμβριο 
2013. 

Ο ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (ΦΕΚ 112/Α'/13-7-2010). 

2. Των άρθρων 4 και 20 του Ν. 4024/2011 «Συνταξιο- 
δοτικές ρυθμίσεις, ενιαίο μισθολόγιο-βαθμολόγιο, ερ¬ 
γασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015» (ΦΕΚ 226/Α/27-10-2011). 

3. Του άρθρου 45 παρ. 1 του Ν. 4071/2012 «Ρυθμίσεις για 
την τοπική ανάπτυξη, την αυτοδιοίκηση και την αποκε¬ 
ντρωμένη διοίκηση Ενσωμάτωση Οδηγίας 2009/50/ΕΚ» 
(ΦΕΚ 85/Α/11 -4-2012). 

4. Του άρθρου 1 του Ν. 3895/2010 «Κατάργηση και συγ¬ 
χώνευση υπηρεσιών, οργανισμών και φορέων του δημο¬ 
σίου τομέα» (ΦΕΚ 206/Α78-12-2010) και του Π.Δ. 188/96 
«Οργανισμός Εθνικού Τυπογραφείου» (ΦΕΚ 146/Α71996), 
όπως τροποποιήθηκε με τα Π.Δ. 13/2005 (ΦΕΚ 11/Α72005), 
Π.Δ. 26/2005 (ΦΕΚ 43/Α72005), Π.Δ. 137/09 (ΦΕΚ 184/ 
Α72009) και τις ΔΙΔΚ/Φ. 1.2/27010 (ΠΕ)/27-12-2011 (ΦΕΚ 
3151 /Β730-12-2011) και ΔΙΔΚ/Φ. 1.2/26847 (ΠΕ)/4-5-2012 
(ΦΕΚ 1519/Β74-5-2012) υπουργικές αποφάσεις. 

5. Την περάτωση εποχικών έκτακτων ή επειγουσών 
υπηρεσιακών αναγκών οι οποίες συνεπάγονται την 
απασχόληση των υπαλλήλων όλων των κλάδων του 
Εθνικού Τυπογραφείου πέραν των ωρών της υποχρε¬ 
ωτικής εργασίας τους και βάρδιας απασχόλησής τους. 
Συγκεκριμένα: 

α) Την ανάγκη υποστήριξης και ελέγχου του Ολοκλη¬ 
ρωμένου Συστήματος Διαχείρισης Ανθρώπινου Δυναμι¬ 
κού του Εθνικού Τυπογραφείου. 

β) Την ανάγκη υποστήριξης και ελέγχου του Ολο¬ 
κληρωμένου Πληροφοριακού Συστήματος του Εθνικού 
Τ υπογραφείου. 

γ)Τον αυξημένο όγκο δημοσιευτέας ύλης για τα τεύχη 
Ανωνύμων Εταιρειών (Α.Ε.) και Εταιρειών Περιορισμένης 
Ευθύνης (Ε.Π.Ε.), λόγω των εκ του Νόμου καταλυτικών 
προθεσμιών. 

δ) Τις Εκτυπωτικές εργασίες: 
ί. Βιβλιάριο Υγείας Παιδιού, εμβόλια και Πιστοποιητικά 
(Υπουργείο Υγείας), 
ϋ. Φάκελοι του ΙΚΑ διάφορα είδη 
μι. Φάκελοι ύλης της Εφημερίδας της Κυβέρνησης 
ίν. Μηχανογραφικό ΙΚΑ (Υπουργείο Υγείας) 
ν. Άδεια Θήρας 

νί. Βιβλίο με τίτλο «Για ένα νέο πολιτικό σύστημα» 
(Υπ. Δικαιοσύνης) 

νϋ. Έκθεση Πεπραγμένων έτους 2012 Αρχής Διασφά¬ 
λισης του Απορρήτου των Επικοινωνιών 
Το γεγονός ότι για την κάλυψη των προαναφερ- 
θεισών αναγκών (ως προς τον ΚΑΕ 0511) προκαλείται 
δαπάνη η οποία συμπεριλαμβάνεται στην με αριθμ. 
Γ72730/1.7.2013 (ΑΔΑ: ΒΛ4ΡΧ-9ΣΑ σχετική απόφαση ανά¬ 
ληψης υποχρέωσης ποσού ύψους τριάντα έξι χιλιάδων 


ευρώ (36.000,00 €) για την πληρωμή δαπάνης σε βάρος 
της πίστωσης του προϋπολογισμού εξόδων οικονομικού 
έτους 2013 του Εθνικού Τυπογραφείου, ειδικός φορέας 
05-170, ΚΑΕ 0511, η οποία βεβαιώθηκε και καταχωρήθηκε 
στο ΒΕΕΠ της ΥΔΕ με αριθμό 65710, αποφασίζουμε: 

Εγκρίνουμε την υπερωριακή απασχόληση έως και τον 
Σεπτέμβριο 2013 με την προβλεπόμενη από το νόμο 
αμοιβή του κατωτέρω προσωπικού για τους αναφερό- 
μενους σ' αυτή λόγους, ως ακολούθως: 

Εκατόν πέντε (105) υπάλληλοι όλων των κλάδων του 
Εθνικού Τυπογραφείου να εργάζονται υπερωριακά μέχρι 
είκοσι (20) ώρες ο καθένας το μήνα, μέσα στα όρια των 
πιστώσεων του Εθνικού Τυπογραφείου, σύμφωνα με το 
άρθρο 20 παρ. 1 του Ν. 4024/2011. 

Με απόφαση του Ειδικού Γραμματέα του Εθνικού Τυ¬ 
πογραφείου θα ορίζονται οι υπάλληλοι με ονομαστικό 
κατάλογο και οι αντίστοιχες ώρες απασχόλησης. 

Υπεύθυνοι για την παρακολούθηση, τον έλεγχο και την 
βεβαίωση της πραγματικής παροχής της υπερωριακής 
εργασίας, ορίζονται οι αρμόδιοι Διευθυντές του Εθνικού 
Τυπογραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. Υ4α/Γ. Π. οικ. (3) 

Τροποποίηση και συμπλήρωση της αριθ. Υ4α/οικ. 
37804/2013 (ΦΕΚ 1023 Β725-4-2013) υπουργικής από¬ 
φασης με θέμα: «Παροχή υπηρεσιών σε ασθενείς 
νοσοκομείων ΕΣΥ και ιδιωτικών κλινικών της Χώ¬ 
ρας από αποκλειστικές νοσοκόμες και νοσοκόμους». 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τ ις διατάξεις του άρθρου 14 του ν. 1976/1991 (184 Α') 
«Αντικατάσταση και συμπλήρωση διατάξεων της συντα- 
ξιοδοτικής νομοθεσίας, μεταρρύθμιση του συνταξιοδο- 
τικού καθεστώτος των αγωνιστών Εθνικής Αντίστασης 
και άλλες διατάξεις». 

2. Τις διατάξεις του άρθρου 2 παρ. 1 και 2 του 
ν. 4132/2013 (59Α') «Κατεπείγουσες ρυθμίσεις του Υπουρ¬ 
γείου Υγείας και άλλες διατάξεις». 

3. Τ ις διατάξεις των άρθρων 5 και 6 του ν. 2472/1997 
(50 Α') «Προστασία του ατόμου από την επεξεργασία 
δεδομένων προσωπικού χαρακτήρα». 

4. Το άρθρο 90 του «Κώδικα Νομοθεσίας για την Κυ¬ 
βέρνηση και Κυβερνητικά όργανα» που κυρώθηκε με το 
άρθρο πρώτο του π.δ/τος 63/2005 (98 Α'). 

5. Τα άρθρα 4 και 17 του π.δ/τος 247/1991 (93 Α') «Όροι, 
προϋποθέσεις και διαδικασία για την ίδρυση, λειτουργία 
και μεταβίβαση ιδιωτικών κλινικών». 

6. Την υπ’ αριθ. Φ.9/οικ. 1012/1993 (425 Β') κοινή υπουρ¬ 
γική απόφαση «Καθορισμός αρμόδιου φορέα και προϋ¬ 
ποθέσεων χορήγησης άδειας εργασίας αποκλειστικών 
αδελφών νοσοκόμων». 

7. Την υπ’ αριθ. 11120/1999 (461 Β'-Διορθ. Σφαλμ. στο 
964 Β'/99) κοινή υπουργική απόφαση «Καθορισμός απο¬ 
δοχών αποκλειστικών αδελφών νοσοκόμων όλης της 
χώρας». 

8. Την υπ’ αριθ. 13333/2000 (1566 Β') κοινή υπουργική 
απόφαση «Καθορισμός αποδοχών αποκλειστικών αδελ¬ 
φών νοσοκόμων όλης της χώρας». 

9. Την υπ’ αριθ. 49556/2374/2008 (1414 Β') κοινή υπουρ¬ 
γική απόφαση «Καθορισμός αποδοχών αποκλειστικών 
αδελφών νοσοκόμων όλης της χώρας». 

10. Την υπ’ αριθ. Υ1γ/Γ.Π./οικ.35797 υ.α. (1199 Β') «Πιστο¬ 
ποιητικά υγείας εργαζομένων σε επιχειρήσεις υγειονο¬ 
μικού ενδιαφέροντος». 

11. Την υπ’ αριθ. Φ80000/28875/1856/2012 (1175/Β') κοινή 
υπουργική απόφαση «Τροποποίηση των παρ. α' και δ' της 
κοινής υπουργικής απόφασης Φ9/οικ.1012/1993 (425Β')». 

12. Το γεγονός ότι από τις διατάξεις της παρούσας 
υπουργικής απόφασης δεν προκαλείται επιπλέον δα¬ 
πάνη σε βάρος του κρατικού προϋπολογισμού, απο¬ 
φασίζουμε: 

Τροποποιούμε και συμπληρώνουμε την υπ’ αριθμ. 
Υ4α/οικ. 37804/2013 (ΦΕΚ 1023 Β'/25-4-2013) υπουργική 
απόφαση με θέμα: «Παροχή υπηρεσιών σε ασθενείς νο¬ 
σοκομείων ΕΣΥ και ιδιωτικών κλινικών της Χώρας από 
αποκλειστικές νοσοκόμες και νοσοκόμους» ως προς 
τα κάτωθι: 

1. Η νοσηλευτική φροντίδα στους ασθενείς εντός 
των δημόσιων νοσοκομείων και των ιδιωτικών κλινι¬ 
κών, παρέχεται αποκλειστικά από το οικείο νοσηλευτι¬ 
κό προσωπικό. Σε περιπτώσεις ασθενών που λόγω της 
κατάστασής τους αδυνατούν να αυτοεξυπηρετηθούν, 
είναι δυνατό να παρέχεται επιπλέον φροντίδα από απο¬ 
κλειστικές νοσοκόμες και αποκλειστικούς νοσοκόμους. 

Οι αποκλειστικές νοσοκόμες και οι αποκλειστικοί νο¬ 
σοκόμοι φέρουν εξ ολοκλήρου και αποκλειστικά την 
ευθύνη για τις υπηρεσίες που παρέχουν στους ασθενείς 
του νοσοκομείου ή της ιδιωτικής κλινικής όπου παρέ¬ 
χουν τις υπηρεσίες τους, δε συνδέονται με οποιαδήποτε 
εργασιακή σχέση με τα νοσοκομεία ή τις κλινικές αυτές 
και η δαπάνη για την απασχόλησή τους βαρύνει τον 
ασθενή ή τον ασφαλιστικό οργανισμό του ασθενή, στις 
περιπτώσεις στις οποίες αυτό προβλέπεται. 

Προκειμένου να παρέχουν τις υπηρεσίες τους σε 
ασθενείς ενός νοσοκομείου ή μιας ιδιωτικής κλινικής, 
οι αποκλειστικές νοσοκόμες και αποκλειστικοί νοσο¬ 
κόμοι οφείλουν: 

α) να διαθέτουν άδεια εργασίας από το Ίδρυμα Κοι¬ 
νωνικών Ασφαλίσεων σύμφωνα με τα οριζόμενα στην 
υπ’ αριθ. Φ.9/1012/93 κοινή υπουργική απόφαση (425 Β'), 
όπως τροποποιήθηκε με την υπ’ αριθμ. Φ9/80000/2887 
5/1856/12 κοινή υπουργική απόφαση (1175 Β'), 

β) να έχουν καταχωρηθεί στο Εθνικό Μητρώο Απο¬ 
κλειστικών Νοσοκόμων που τηρείται στο Υπουργείο 
Υγείας και 

2. Στη Διεύθυνση Προσωπικού κάθε Υγειονομικής Πε¬ 
ριφέρειας τηρείται αντίγραφο του Εθνικού Μητρώου 
Αποκλειστικών Νοσοκόμων, στο οποίο εγγράφονται οι 
ενδιαφερόμενος και οι ενδιαφερόμενοι, προκειμένου 
να παρέχουν τις υπηρεσίες τους στα νοσοκομεία και 
τις ιδιωτικές κλινικές σε όλη την Ελληνική Επικράτεια. 

Για την εγγραφή στο Εθνικό Μητρώο Αποκλειστικών 
Νοσοκόμων της Υγειονομικής Περιφέρειας απαιτείται 
να προσκομίζονται στις κατά τόπους Υγειονομικές Πε¬ 
ριφέρειες: 

α) χορήγηση βεβαίωσης (πρώην άδειας) άσκησης 
επαγγέλματος νοσηλευτή/τριας ή βοηθού νοσηλευτή/ 
τριας, 


β) άδεια εργασίας από το Ι.Κ.Α., 
γ) επικυρωμένο αντίγραφο οποιουδήποτε πτυχίου ή 
διπλώματος ή τίτλου σπουδών κατηγορίας ΠΕ ή ΤΕ ή 
μεταδευτεροβάθμιας εκπαίδευσης ή ΔΕ της ημεδαπής 
ή ισότιμο τίτλο Ιδρυμάτων και Σχολών της αλλοδαπής, 
το οποίο οδηγεί στην απόκτηση της υπό β) άδειας ερ¬ 
γασίας, 
δ) ο Α.Μ.Κ.Α., 

ε) αντίγραφο ποινικού μητρώου γενικής χρήσης. Σε 
περίπτωση τελεσίδικης καταδίκης για οποιοδήποτε 
κακούργημα καθώς και για τα αδικήματα της κλοπής, 
υπεξαίρεσης, απάτης, εκβίασης, πλαστογραφίας, παρα¬ 
χάραξης ή κιβδηλείας, δωροδοκίας, καταπίεσης, συκο¬ 
φαντικής δυσφήμισης, αρπαγής προσώπου καθώς και 
για οποιοδήποτε έγκλημα κατά της γενετήσιας ελευ¬ 
θερίας ή οικονομικής εκμετάλλευσης της γενετήσιας 
ζωής, η εγγραφή στο Μητρώο επιτρέπεται: 

ί) στην περίπτωση επιβολής χρηματικής ποινής ή ποι¬ 
νής φυλάκισης έως έξι (6) μήνες, μετά την παρέλευση 
τριών(3) ετών από την έκτιση της ποινής 
μ) στην περίπτωση επιβολής ποινής φυλάκισης πέραν 
των έξι (6) μηνών ή ποινή περιορισμού σε ψυχιατρικό 
κατάστημα, μετά την παρέλευση οκτώ (8) ετών από την 
έκτιση της ποινής 

ϋί) στην περίπτωση επιβολής ποινής καθείρξεως, μετά 
την παρέλευση είκοσι (20) ετών από την έκτιση της 
ποινής 

στ) οι ενδιαφερόμενοι που δε διαθέτουν ελληνική 
ιθαγένεια, απαιτείται να προσκομίζουν πιστοποιητικό 
ελληνομάθειας, τουλάχιστον για την κατηγορία της 
Υποχρεωτικής Εκπαίδευσης (ΥΕ) Επιπέδου Α2 για ειδι¬ 
κούς επαγγελματικούς σκοπούς, προκειμένου να πιστο¬ 
ποιείται η επάρκειά τους στην κατανόηση και τη χρήση 
της ελληνικής γλώσσας. Από την ανωτέρω υποχρέωση 
εξαιρούνται οι ομογενείς, κάτοχοι ειδικού δελτίου ταυ¬ 
τότητας ομογενούς. 

Γ ια την πρώτη εφαρμογή της υπ’ αριθμ. Υ4α/οικ. 
37804/2013 υπουργικής απόφασης, οι Διευθύνσεις Προ¬ 
σωπικού των Υ,ΠΕ., θα δέχονται την αίτηση του ενδιαφε- 
ρόμενου/νης για εγγραφή στο Μητρώο των Αποκλειστι¬ 
κών Νοσοκόμων, η οποία θα συνοδεύεται από Υπεύθυνη 
Δήλωση του ν. 1599/1986 στην οποία θα αναφέρεται 
ότι: ο ενδιαφερόμενος/η θα συμμετάσχει στις επόμενες 
προγραμματισμένες εξετάσεις του Κέντρου Ελληνικής 
Γλώσσας, για την πιστοποίηση ελληνομάθειας επιπέ¬ 
δου Α2, σύμφωνα με το Π.Δ. 363/29-10-1998 (ΦΕΚ 242/ 
Α'), οι οποίες θα διενεργηθούν στις 04-10-2013 και θα 
προσκομίσει το πιστοποιητικό άμεσα μόλις το λάβει. 

ζ) απλό φωτοαντίγραφο των δύο όψεων του ατομικού 
δελτίου ταυτότητας ή για τους αλλοδαπούς επικυρωμέ¬ 
να αντίγραφα των κρίσιμων σελίδων του διαβατηρίου 
και αντίγραφο της άδειας παραμονής. 

Ειδικότερα, για τα πτυχία που προέρχονται από Ιδρύ¬ 
ματα του εξωτερικού απαιτείται για την εγγραφή στο 
Μητρώο, να συνυποβάλλεται ισοτιμία και αντιστοιχία 
του τίτλου σπουδών τους από τον Διεπιστημονικό Ορ¬ 
γανισμό Αναγνώρισης Τίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π.) ή το πρώην ΔΙ.Κ.Α.Τ.Σ.Α. ή το 
πρώην Ι.Τ.Ε. Όσα πτυχία προέρχονται από κράτη - μέλη 
της Ε.Ε. απαιτείται αναγνώρισή τους από το Συμβούλιο 
Αναγνωρίσεως Επαγγελματικών Προσόντων (Σ.Α.Ε.Π.) ή 
το πρώην Συμβούλιο Επαγγελματικής Αναγνώρισης Τίτ¬ 
λων Εκπαίδευσης και Κατάρτισης (Σ.Ε.Α.Τ.Ε.Κ.) ή ισοτιμία 

από τον Εθνικό Οργανισμό Πιστοποίησης Προσόντων 
Επαγγελματικού Προσανατολισμού (Ε.Ο.Π.Π.Ε.Π.). 

Οι βεβαιώσεις (πρώην άδειες εργασίας) άσκησης 
επαγγέλματος των αποκλειστικών νοσοκόμων που 
έχουν εκδοθεί έως την 9-4-2012 εξακολουθούν να ισχύ¬ 
ουν, και για τις περιπτώσεις που αφορούν δεν απαιτείται 
κατάθεση τίτλου σπουδών και έκδοση νέας βεβαίωσης 
(πρώην άδειας) άσκησης επαγγέλματος νοσηλευτή/ 
τριας ή βοηθού νοσηλευτή/τριας. Οι εγγεγραμμένοι 
οφείλουν να ενημερώνουν το Εθνικό Μητρώο για κάθε 
μεταβολή των στοιχείων που έχουν καταθέσει. 

Με ευθύνη του Διοικητή κάθε Υγειονομικής Περιφέ¬ 
ρειας ορίζεται υπεύθυνος επεξεργασίας των προσω¬ 
πικών δεδομένων που τηρούνται στο Εθνικό Μητρώο 
Αποκλειστικών Νοσοκόμων, ο οποίος υπόκειται σε όλες 
τις υποχρεώσεις που προβλέπει ο ν. 2472/97 (50 Α') και 
κυρίως στην υποχρέωση γνωστοποίησης τήρησης του 
σχετικού αρχείου στην Αρχή Προστασίας Δεδομένων 
Προσωπικού Χαρακτήρα, σύμφωνα με τις διατάξεις του 
άρθρου 6 του ν. 2472/1997. 

Με την εγγραφή στο Εθνικό Μητρώο, η αποκλειστική 
νοσοκόμα ή ο αποκλειστικός νοσοκόμος λαμβάνει μονα¬ 
δικό αριθμό εγγραφής (αριθμό μητρώου αποκλειστικής 
νοσοκόμας/αποκλειστικού νοσοκόμου) και κάρτα ταυτο¬ 
ποίησης (ταυτότητα). Η κάρτα ταυτοποίησης θα φέρει 


τη φωτογραφία του αναφερόμενου και θα αναγράφει 
το όνομα, το επώνυμο, την ιδιότητα της αποκλειστικής 
νοσοκόμας/αποκλειστικού νοσοκόμου και τον αριθμό 
μητρώου. 

3. Σε κάθε νοσοκομείο και ιδιωτική κλινική τηρείται 
ονομαστικός πίνακας αποκλειστικών νοσοκόμων, ο οποί¬ 
ος καταρτίζεται σε ετήσια βάση κατά το μήνα Δεκέμ¬ 
βριο, με ισχύ από τον Ιανουάριο του επομένου έτους. 
Ο αριθμός των θέσεων απασχόλησης αποκλειστικών 
νοσοκόμων ανά νοσηλευτικό ίδρυμα, αντιστοιχεί στο 
30% των οργανικών του κλινών. Η κατάρτιση του πίνακα 
γίνεται από την οικεία Υγειονομική Περιφέρεια για κάθε 
ημερολογιακό έτος. Για να συμπεριληφθούν στον ετή¬ 
σιο κατάλογο οι ενδιαφερόμενοι υποβάλλουν ατομικές 
αιτήσεις στην Υγειονομική Περιφέρεια κατά το τελευταίο 
δεκαπενθήμερο του Νοεμβρίου κάθε έτους, προκειμένου 
να επιλεγούν για ένα νοσοκομείο ή ιδιωτική κλινική, με¬ 
ταξύ τριών επιλογών που μπορούν να δηλώσουν κατά 
σειρά προτίμησης. 

Για την κατάταξη των υποψηφίων στις θέσεις των 
ονομαστικών καταλόγων λαμβάνονται υπόψη κοινωνι¬ 
κά κριτήρια, οικονομικά κριτήρια και η εμπειρία τους, 
βαθμολογούμενα σύμφωνα με τον πίνακα και τις διευ- 
κρινήσεις που ακολουθούν στο Παράρτημα. 


ΠΙΝΑΚΑΣ ΒΑΘΜΟΛΟΓΗΣΗΣ ΚΡΙΤΗΡΙΩΝ 
Α.. ΚΟΙΝΩΝΙΚΑ ΚΡΙΤΗΡΙΑ 

1. ΠΟΛΥΤΕΚΝΟΣ Ή ΤΕΚΝΟ ΠΟΛΥΤΕΚΝΗΣ ΟΙΚΟΓΕΝΕΙΑΣ (50 μονάδες για κάθε τέκνο) 


αριθμός 

τέκνων 

3* 

4 

5 

6 

7 

8 

9 

10 

11 

12 

μονάδες 

150 

200 

250 

300 

350 

400 

450 

500 

550 

600 


*αφορά μόνο τις ειδικές περιπτώσεις πολυτεκνίας με τρία (3) τέκνα 

2. ΑΝΗΛΙΚΑ ΤΕΚΝΑ (30 μονάδες για καθένα από τα δύο πρώτα τέκνα και 50 μονάδες για το τρίτο) 


αριθμός 

τέκνων 

1 

2 

3 

μονάδες 

30 

60 

110 


3. ΓΟΝΕΑΣ Ή ΤΕΚΝΟ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ (50 μονάδες για κάθε τέκνο) 


αριθμός 

τέκνων 

1 

2 

3 

4 

5 


Μονάδες 

50 

100 

150 

200 

250 



Β. ΟΙΚΟΝΟΜΙΚΑ ΚΡΙΤΗΡΙΑ 


Οικογενειακό 

εισόδημα 

0,00 € 

6.900,01 € 

12.000,01 € 

16.000,01 € 

22.000,01 € 


έως 

έως 

έως 

έως 

και άνω 


6.900,00 € 

12.000,00 € 

16.000,00 € 

22.000,00 € 


Μονάδες 

200 

150 

100 

50 

0 


Γ. ΕΜΠΕΙΡΙΑ (7 μονάδες ανά 300 ένσημα ΙΚΑ και έως 4.500 ένσημα) 


Ένσημα 

ΙΚΑ 

300 

600 

900 

1.200 

1.500 

1.800 

2.100 

2.400 

2.700 

3.000 

3.600 

3.900 

4. 200 

4. 500 

Μονάδες 

7 

1 4 

21 

28 

35 

42 

49 

56 

63 

70 

84 

91 

98 

105 

Με την αίτηση, η οποία συνοδεύεται από φωτογραφία 
του ενδιαφερομένου και στην οποία αναγράφεται ο 
αριθμός Εθνικού Μητρώου Αποκλειστικού Νοσοκόμου 
στην οικεία Υ.Πε., συνυποβάλλονται από τους ενδιαφε¬ 
ρομένους τα ακόλουθα δικαιολογητικά: 
ί) Πιστοποιητικό οικογενειακής κατάστασης 
ϋ) Αντίγραφο εκκαθαριστικού σημειώματος του προ¬ 
ηγούμενου οικονομικού έτους 
ιϋ) Βεβαίωση του Ι.Κ.Α., από την οποία προκύπτουν τα 
ένσημα της/του απασχολούμενης/ου 
ίν) Φωτοτυπία της σχετικής σελίδας του βιβλιαρίου 
Ι.Κ.Α. με την ανανέωση για το τρέχον έτος, σύμφωνα με 
την υπ’ αριθμ.ΥΙγ/ΓΑ/οικ.35797 υ.α. (1199 Β') «Πιστοποιη¬ 
τικά υγείας εργαζομένων σε επιχειρήσεις υγειονομικού 
ενδιαφέροντος». 

Έγγραφα που έχουν ήδη κατατεθεί στο Μητρώο δεν 
απαιτείται να επανυποβληθούν, εάν δεν έχουν μετα¬ 
βληθεί τα δεδομένα που δηλώνονται. Μετά την ορι¬ 
στικοποίηση του ονομαστικού πίνακα από την οικεία 
Υ.Πε. εκδίδονται οι κάρτες ταυτοποίησης για το προ¬ 
σεχές έτος από την Υ.Πε. και ο πίνακας αποστέλλεται 
σε κάθε νοσοκομείο ή ιδιωτική κλινική, όπου αναρτάται 
σε εμφανές σημείο στο γραφείο της Προϊσταμένης της 
Νοσηλευτικής Υπηρεσίας. 

4. Αρμόδια για τη διάθεση των αποκλειστικών νοσο¬ 
κόμων του ονομαστικού πίνακα είναι τριμελής Επιτροπή 
που συγκροτείται σε κάθε νοσοκομείο ή ιδιωτική κλινική 
με απόφαση του Διοικητή του νοσοκομείου ή της Διοί¬ 
κησης της ιδιωτικής κλινικής και αποτελείταί: 

α) στα νοσοκομεία, από τον/την Προϊσταμένο/η της 
Νοσηλευτικής Υπηρεσίας, τον/την Προϊστάμενο/η της 
Διοικητικής Υπηρεσίας και έναν νοσηλευτή/τρια με Β' 
βαθμό, ο οποίος ορίζεται με απόφαση του Διοικητή 
του νοσοκομείου β) στις ιδιωτικές κλινικές, από τον/ 
την Προϊστάμενο/η του Νοσηλευτικού Προσωπικού, το 
Διοικητικό Δ/ντη και έναν νοσηλευτή, οποίος ορίζεται 
με απόφαση της Διοίκησης της ιδιωτικής κλινικής. 

Η ανωτέρω Επιτροπή έχει την ευθύνη διάθεσης των 
αποκλειστικών νοσοκόμων, με τον τρόπο που περιγρά- 
φεται στη συνέχεια καθώς και την υποχρέωση ελέγχου 
των αποκλειστικών νοσοκόμων για τυχόν παραπτώματα, 
με δυνατότητα αντικατάστασης τους σε περίπτωση 
που ο ασθενής υποβάλλει σχετικό αίτημα, ακόμα και 
οριστικού αποκλεισμού τους από τον ονομαστικό πί¬ 
νακα, ανάλογα με τη βαρύτητα του παραπτώματος. Η 
διάθεση των αποκλειστικών νοσοκόμων στους ασθενείς 
γίνεται από τον οικείο ονομαστικό πίνακα, ή με ελεύ¬ 
θερη επιλογή των νοσοκομείων και των ασθενών από 
το Εθνικό μητρώο αποκλειστικών νοσοκόμων. Ειδικά 
για τα δημόσια νοσοκομεία η διάθεση των αποκλειστι¬ 
κών νοσοκόμων στους ασθενείς γίνεται από τον οικείο 
ονομαστικό πίνακα, με τη σειρά αναγραφής τους σε 
αυτόν και μέχρι εξάντλησης του πίνακα (κυκλική διά- 
θεση-τοΐαΐίοπ), προκειμένου όλοι οι αναγραφόμενοι να 
πραγματοποιούν τον ίδιο αριθμό ημερομισθίων. 

Παραβίαση της σειράς γίνεται δεκτή μόνο σε περίπτω¬ 
ση προσωπικής επιλογής του ασθενή σε συγκεκριμένο 
πρόσωπο η οποία δηλώνεται με συμπλήρωση σχετικής 
δήλωσης. Προϋπόθεση αποτελεί το συγκεκριμένο πρό¬ 
σωπο να περιλαμβάνεται στο Εθνικό μητρώο αποκλει¬ 
στικών νοσοκόμων. 

5. Οι αποκλειστικές νοσοκόμες/αποκλειστικοί νοσο¬ 
κόμοι πρέπει να φορούν ένδυμα (στολή) εργασίας, η 


οποία θα διαφοροποιείται από τη στολή εργασίας των 
άλλων επαγγελματιών υγείας του και συγκεκριμένα 
γκρι παντελόνι ή φούστα και λευκή μπλούζα και να 
φέρουν σε εμφανές σημείο την κάρτα ταυτοποίησης 
τους (ταυτότητα). 

6. Η Προϊσταμένη της Νοσηλευτικής Υπηρεσίας του 
νοσοκομείου ή ο Προϊστάμενος του Νοσηλευτικού Προ¬ 
σωπικού της ιδιωτικής κλινικής, οφείλει να βεβαιώνει την 
εκτέλεση της υπηρεσίας από την/τον αποκλειστική/ο 
νοσοκόμα/ο προς τον ασθενή πάνω στην απόδειξη πα¬ 
ροχής υπηρεσιών, καθώς και να παραλαμβάνει και να 
τηρεί σε ειδικό αρχείο φωτοαντίγραφο από την τριπλό¬ 
τυπη απόδειξη παροχής υπηρεσιών, που εκδίδουν μετά 
την εκτέλεση των καθηκόντων τους προς τον ασθενή 
οι αποκλειστικές νοσοκόμες/αποκλειστικοί νοσοκόμοι. 

Η τριμελής Επιτροπή υποχρεούται, στο τέλος κάθε 
ημερολογιακού τριμήνου να υποβάλλει στο Διοικητικό 
Συμβούλιο του νοσοκομείου, προς έγκριση αιτιολογη¬ 
μένα απολογιστικά στοιχεία για την απασχόληση των 
εγγεγραμμένων στον ονομαστικό πίνακα των απο¬ 
κλειστικών νοσοκόμων. Ο έλεγχος των απολογιστικών 
στοιχείων απασχόλησης των αποκλειστικών νοσοκόμων 
στις ιδιωτικές κλινικές, εφόσον καταρτίζουν σχετικό 
ονομαστικό πίνακα, ασκείται στο πλαίσιο του ετήσιου 
τακτικού ελέγχου καλής λειτουργίας που πραγματο¬ 
ποιείται σύμφωνα με το άρθρο 17 παρ. 3 του π.δ. 247/91 
(93 Α') από την αρμόδια Επιτροπή του άρθρου 4 του 
ανωτέρω προεδρικού διατάγματος. 

7. Στις περιπτώσεις περιστατικών, όπου κατά την κρί¬ 
ση του Δ/ντη του Τμήματος νοσηλείας, είναι απαραίτητη 
η παραμονή ενός συνοδού για τον ασθενή, θα δίνεται 
άδεια παραμονής σε συγγενικό πρόσωπο, η οποία θα 
υπογράφεται από το θεράποντα ιατρό ή την νοσηλεύ- 
τρια Προϊσταμένη του Νοσηλευτικού Τμήματος, θα ανα¬ 
φέρει το ονοματεπώνυμο του ασθενή και θα αναγράφει 
τη συγγενική σχέση με αυτόν. Σε περίπτωση παραμονής 
συνοδού προσώπου που απασχολείται κατ’ οίκον για τη 
φροντίδα του ασθενούς, το πρόσωπο υποχρεούται να 
δηλώνει στην Προϊσταμένη της Νοσηλευτικής Υπηρε¬ 
σίας το ΑΜΚΑ του, καθώς και το ΑΜΚΑ του εργοδότη 
και να προσκομίζει αντίγραφο του εργοσήμου για τον 
τελευταίο πλήρη μήνα απασχόλησης του. Την ευθύνη 
για την τήρηση των ανωτέρω, σχετικά με την παραμονή 
των συνοδών αλλά και των αποκλειστικών νοσοκόμων, 
έχει η Προϊσταμένη της Νοσηλευτικής Υπηρεσίας και 
το προσωπικό ασφαλείας του νοσοκομείου ή της ιδι¬ 
ωτικής κλινικής. 

8. Για την πρώτη εφαρμογή των προβλεπομένων ο 
ετήσιος ονομαστικός κατάλογος κάθε νοσοκομείου και 
ιδιωτικής κλινικής καταρτίζεται μέχρι την 27η Σεπτεμ¬ 
βρίου 2013 και τίθεται καταληκτική προθεσμία εγγρα¬ 
φής στο Μητρώο των Υγειονομικών Περιφερειών η 10η 
Σεπτεμβρίου 2013. 

Κατάθεση όλων των απαιτούμενων δικαιολογητικών 
μέχρι την 2η Σεπτεμβρίου 2013. 

ΠΑΡΑΡΤΗΜΑ ΔΙΕΥΚΡΙΝΗΣΕΙΣ 
ΓΙΑ ΤΑ ΒΑΘΜΟΛΟΓΟΥΜΕΝΑ ΚΡΙΤΗΡΙΑ 

Α. Κοινωνικά κριτήρια 

1. Πολύτεκνος ή Τέκνο Πολύτεκνης Οικογένειας Για 
την ιδιότητα του πολυτέκνου θα πρέπει να λαμβάνονται 
υπόψη τα εξής: Ως πολύτεκνοι ορίζονται οι γονείς με 
τέσσερα (4) τουλάχιστον τέκνα, ανεξαρτήτως των προ- 

βλεπομένων από την οικεία νομοθεσία περί πολυτέκνων, 
ηλικίας και λοιπών ιδιοτήτων αυτών (αρθρ. 1 παρ. 21 
ν. 2247/1994/182 Α' -2771/2006 απόφαση ΣτΕ) 
Εξακολουθούν να ισχύουν οι ρυθμίσεις του ν. 860/1979, 
σύμφωνα με τις οποίες πολύτεκνοι είναι επίσης: 

α) Η μητέρα χήρα με τρία (3) τέκνα εφόσον είναι 
υπόχρεη για τη διατροφή τους από οποιοδήποτε λόγο. 

β) Ο πατέρας με τρία (3) τέκνα εφόσον από οποιοδή- 
ποτε λόγο κατέστη τελείως ανίκανος για κάθε εργασία 
και δεν εργάζεται ή είναι ανάπηρος πολέμου με αναπη¬ 
ρία τουλάχιστον 70% και δεν εργάζεται. 

γ) Ο σύζυγος με τρία (3) τέκνα σε περίπτωση θανάτου 
της μητέρας των τέκνων ή εφόσον αυτή κατέστη τελεί¬ 
ως ανίκανη για κάθε εργασία από οποιοδήποτε λόγο. 

δ) Τα ορφανά από πατέρα και μητέρα, εάν είναι τουλά¬ 
χιστον τρία (3), αποτελούν ίδια οικογένεια και απολαμ¬ 
βάνουν αυτοδίκαια των ευεργετημάτων των πολυτέκνων 
και τέκνων πολυτέκνων και εφόσον τα θήλεα δεν έχουν 
ίδιους πόρους ζωής. 

Επισημάνσεις: 

Α. Σε όλες τις ανωτέρω περιπτώσεις (α-δ) πρέπει επι¬ 
πλέον να είναι: 

ί) τα θήλεα άγαμα ή σε διάζευξη ή σε χηρεία και να 
τα συντηρεί ένας από τους γονείς τους 
ϋ) τα άρρενα ανήλικα 

ϋί) σπουδαστές μέχρι περατώσεως των σπουδών τους 
ή μαθητές τεχνών και επαγγελμάτων 
ίν) ανίκανα προς εργασία από οποιοδήποτε λόγο ή 
ανάπηρα πολέμου, ανεξαρτήτως ηλικίας και στις δύο 
περιπτώσεις. 

Β. Από 1/1/1983 τόσο τα άρρενα όσο και τα θήλεα 
πρέπει να είναι ανήλικα (άρθρο 4 παρ. 2 και 116 παρ. 1 
του Συντάγματος). 

Γ. Μέχρι 17/2/1983 το όριο ανηλικότητας ήταν το 21ο 
έτος. Από 18/2/1983 το όριο ανηλικότητας είναι το 18ο 
έτος (άρθρο 3 ν. 1329/1983). 

Σύμφωνα με το ν. 3454/2006 (75 Α'): 
α) Ο γονέας χωρίς σύζυγο με τρία (3) τέκνα ο οποίος 
έχει τη γονική μέριμνα και επιμέλεια των τέκνων του 
και είναι μόνος υπόχρεος για τη διατροφή τους, εφόσον 
είναι άγαμα και δεν έχουν συμπληρώσει το 23ο έτος 
της ηλικίας τους ή σπουδάζουν σε αναγνωρισμένες τρι¬ 
τοβάθμιες σχολές Πανεπιστημιακής και Τεχνολογικής 
εκπαίδευσης και αναγνωρισμένα εκπαιδευτικά ιδρύματα 
της ημεδαπής ή αλλοδαπής ή εκπληρώνουν τις στρατι¬ 
ωτικές τους υποχρεώσεις και δεν έχουν συμπληρώσει 
το 25ο έτος της ηλικίας τους. Στα τέκνα αυτά συνυ¬ 
πολογίζονται και όσα έχουν οποιαδήποτε αναπηρία σε 
ποσοστό 67% και άνω ισοβίως ανεξαρτήτως ηλικίας. 

β) Ο ένας από τους γονείς ο οποίος κατέστη ανάπη¬ 
ρος από οποιαδήποτε αιτία ή είναι ανάπηρος πολέμου 
σε ποσοστό 67% και άνω ισοβίως, εφόσον έχει τρία (3) 
τέκνα και συντρέχουν και οι λοιπές προϋποθέσεις της 
ανωτέρω (α) περίπτωσης. 

γ) Τα ορφανά από πατέρα και μητέρα εφόσον εί¬ 
ναι τουλάχιστον δύο (2), αποτελούν ίδια οικογένεια και 
απολαμβάνουν όλα τα ευεργετήματα των πολυτέκνων 
και των τέκνων πολυτέκνων, εφόσον συντρέχουν και 
οι λοιπές προϋποθέσεις της ανωτέρω (α) περίπτωσης. 

Οι γονείς που απέκτησαν την πολυτεκνική ιδιότητα, 
τη διατηρούν ισοβίως και απολαμβάνουν ισοβίως τα 
δικαιώματα που απορρέουν από αυτή, τα τέκνα τους 
όμως προστατεύονται και απολαμβάνουν τα σχετικά 


δικαιώματα για όσο διάστημα διαρκεί η πολυτεκνική 
ιδιότητα έστω και του ενός γονέα. Ο πολύτεκνος υπο¬ 
ψήφιος βαθμολογείται με πενήντα (50) μονάδες για κάθε 
ένα (1) τέκνο. 

2. Ανήλικα τέκνα 

Ανήλικο θεωρείται το τέκνο που δεν έχει συμπληρώ¬ 
σει το 18ο έτος της ηλικίας του μέχρι και την τελευ¬ 
ταία ημέρα της προθεσμίας υποβολής των αιτήσεων. 
Ο υποψήφιος βαθμολογείται με τριάντα (30) μονάδες 
για καθένα από τα δύο (2) πρώτα ανήλικα τέκνα του και 
με πενήντα (50) μονάδες για το τρίτο ανήλικο τέκνο. 

3. Γονέας ή τέκνο μονογονεϊκής οικογένειας 

Για την ιδιότητα του γονέα μονογονεϊκής οικογένειας 
επισημαίνεται ότι την ιδιότητα έχει εκείνος ο οποίος, 
κατά την ημερομηνία υποβολής της αίτησης ασκεί εν 
τοις πράγμασι και κατ' αποκλειστικότητα ή μετά από 
σχετική ανάθεση τη γονική μέριμνα ενός ή περισσότε¬ 
ρων ανήλικων τέκνων. Το δικαίωμα αυτό ασκείται από 
το γονέα και μετά την ενηλικίωση των τέκνων και μέχρι 
τη συμπλήρωση του 25ου έτους της ηλικίας τους (άρθρο 
29 παρ. 6 ν. 3838/2010). 

Γ ια την απόδειξη της ιδιότητας του τέκνου μονογονε- 
ϊκής οικογένειας επισημαίνεται ότι ως τέτοιο ορίζεται 
το τέκνο εκείνο το οποίο μέχρι την ενηλικίωση του είχε 
τον ένα μόνο γονέα του. Στην περίπτωση αυτή υπάγεται 
και το τέκνο το οποίο στερήθηκε και τους δύο γονείς 
πριν την ενηλικίωση του. Το δικαίωμα αυτό ασκείται από 
το τέκνο μέχρι και τη συμπλήρωση του 30ού έτους της 
ηλικίας του (άρθρο 29 παρ. 6 ν. 3838/2010). Στην περί¬ 
πτωση αυτή βαθμολογείται με πενήντα (50) μονάδες 
για κάθε τέκνο της οικογένειας, συμπεριλαμβανομένου 
και του εαυτού του. 

Β. Οικονομικά κριτήριο 

Γ ια τη βαθμολόγηση λαμβάνεται υπ' όψιν το οικογε¬ 
νειακό εισόδημα που προκύπτει από το εκκαθαριστικό 
σημείωμα του αποκλειστικού νοσοκόμου ή της αποκλει¬ 
στικής νοσοκόμας, που αντιστοιχεί στο προηγούμενο 
φορολογικό έτος, με βαθμολογική ενίσχυση των υπο¬ 
ψηφίων που έχουν χαμηλότερα εισοδήματα. 

Γ. Εμπειρία 

Γ ια τη βαθμολόγηση του κριτηρίου της εμπειρίας λαμ- 
βάνονται υπόψη τα ένσημα που έχει πραγματοποιήσει η 
αποκλειστική νοσοκόμα ή ο αποκλειστικός νοσοκόμος 
στο Ι.Κ.Α., βαθμολογούμενα με επτά (7) μονάδες για κάθε 
τριακόσια (300) ένσημα που αντιστοιχούν περίπου σε 
ένα χρόνο πλήρους απασχόλησης και μέχρι τα τέσσερις 
χιλιάδες πεντακόσια (4.500) ένσημα, που αποτελούν το 
κατώτατο όριο ενσήμων για την κατοχύρωση συνταξι- 
οδοτικού δικαιώματος. 

Τέλος, σε σχέση με τα βαθμολογούμενα κριτήρια επι- 
σημαίνονται τα κάτωθι: 1. Η «γονική μέριμνα» δε ταυτίζε¬ 
ται με την «επιμέλεια» τέκνου, δεδομένου ότι σύμφωνα 
με τον Αστικό Κώδικα η γονική μέριμνα, ως υπερκείμενη 
έννοια, περιλαμβάνει και την επιμέλεια του τέκνου και τη 
διοίκηση της περιουσίας του και την εκπροσώπηση του 
σε κάθε υπόθεση ή δικαιοπραξία ή δίκη που αφορούν 
το πρόσωπο ή την περιουσία του. 

2. Υποψήφιος που είναι ταυτόχρονα πολύτεκνος και 
τέκνο πολύτεκνης οικογένειας δικαιούται να κάνει χρή¬ 
ση της προσφορότερης βαθμολογικά από τις δύο ιδι¬ 
ότητες. Αποκλείεται η αθροιστική βαθμολόγηση των 
παραπάνω κριτηρίων. 

3. Τις μονάδες που αντιστοιχούν στα κριτήρια του πο¬ 
λυτέκνου ή του τέκνου πολύτεκνης οικογένειας μπορεί 
να λάβει μόνο ένα μέλος της ίδιας οικογένειας κατά το 
ίδιο ημερολογιακό έτος στον ίδιο φορέα. 

4. Τ όσο ο πολύτεκνος, όσο και το τέκνο πολυτέκνου 
δικαιούται περαιτέρω και τις μονάδες από το κριτήριο 
των ανήλικων τέκνων. Η βαθμολογία υπολογίζεται μόνο 
στα ζώντα μέλη της οικογένειας. 

5. Υποψήφιος που είναι ταυτόχρονα γονέας και τέκνο 
μονογονεϊκής οικογένειας δικαιούται να κάνει χρήση της 
προσφορότερης βαθμολογικά από τις δύο ιδιότητες. 
Αποκλείεται η αθροιστική βαθμολόγηση των παραπάνω 
κριτηρίων. 

6. Τις μονάδες που αντιστοιχούν στα κριτήρια του 
γονέα ή του τέκνου μονογονεϊκής οικογένειας μπορεί 
να λάβει μόνο ένα μέλος της ίδιας οικογένειας κατά το 
ίδιο ημερολογιακό έτος στον ίδιο φορέα. 

7. Τ όσο ο γονέας όσο και το τέκνο μονογονεϊκής οι¬ 
κογένειας δικαιούται περαιτέρω και τις μονάδες από το 
κριτήριο των ανήλικων τέκνων. Η βαθμολογία υπολογί¬ 
ζεται μόνο στα ζώντα μέλη της οικογένειας. 

8. Στην περίπτωση υποψηφίου που είναι ταυτόχρονα 
πολύτεκνος ή τέκνο πολυτέκνου και γονέας ή τέκνο 
μονογονεϊκής οικογένειας, η βαθμολογία των κριτηρίων 
είναι αθροιστική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2013 

Ο ΥΠΟΥΡΓΟΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. 68028 (4) 

Σύσταση και συγκρότηση Ομάδας Εργασίας με αντι¬ 
κείμενο τα θέματα οργάνωσης της ελληνικής Προ¬ 
εδρίας της Ευρωπαϊκής Ένωσης το α' εξάμηνο του 
έτους 2014. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 ν. 3060/2002 (ΦΕΚ 
Α' 242), 

β) του άρθρου 21 του ν. 4024/2011 (ΦΕΚ Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» και 

γ) του άρθρου 7 παρ. 2 περ. β' του ν.3469/2006 «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α' 131). 

2) Την ανάγκη σύστασης και συγκρότησης της εν θέ- 
ματι Ομάδας Εργασίας. 

3) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Α) Τη σύσταση και συγκρότηση Ομάδας Εργασίας 
με αντικείμενο τα θέματα οργάνωσης της ελληνικής 
Προεδρίας της Ευρωπαϊκής Ένωσης το α' εξάμηνο του 
έτους 2014, αποτελούμενη: 


I) Από τη Γ ενική Διεύθυνση Νομοθετικού Συντονισμού 
και Ειδικών Διεθνών Νομικών Σχέσεων της Κεντρικής 
Υπηρεσίας του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων, για γενικότερα θέματα 
οργάνωσης εκδηλώσεων και συνεδρίων, από τους: 

I. Ευταξία Φλέγγα του Γεωργίου, Προϊσταμένη Τμή¬ 
ματος της Διεύθυνσης Νομοθετικού Συντονισμού και 
Ειδικών Διεθνών Νομικών Σχέσεων, 

3. Σταυρούλα Βασιλείου του Βασιλείου, Προϊσταμένη 
Τμήματος της Διεύθυνσης Νομοθετικού Συντονισμού 
και Ειδικών Διεθνών Νομικών Σχέσεων, 

4. Θεόφιλο Τσαγρή του Αθανασίου, Αναπληρωτή Προ¬ 
ϊστάμενο Τμήματος της Διεύθυνσης Απονομής Χάριτος 
και Διεθνούς Δικαστικής Συνεργασίας, 

5. Ελευθερία Χασάνη του Γεωργίου, Αναπληρώτρια 
Προϊσταμένη Τμήματος της Διεύθυνσης Απονομής Χά¬ 
ριτος και Διεθνούς Δικαστικής Συνεργασίας, 

6. Ξανθίππη Παππά του Διαμαντή, υπάλληλο της Διεύ¬ 
θυνσης Νομοθετικού Συντονισμού και Ειδικών Διεθνών 
Νομικών Σχέσεων, 

7. Κωστούλα Γερολυμάτου του Επαμεινώνδα, υπάλ¬ 
ληλο της Διεύθυνσης Νομοθετικού Συντονισμού και 
Ειδικών Διεθνών Νομικών Σχέσεων, 

8. Αικατερίνη Δασκαλοπούλου του Γεωργίου, υπάλ¬ 
ληλο της Διεύθυνσης Νομοθετικού Συντονισμού και 
Ειδικών Διεθνών Νομικών Σχέσεων, 

9. Αθανασία Βασιλοπούλου του Γεωργίου, υπάλληλο 
της Διεύθυνσης Νομοθετικού Συντονισμού και Ειδικών 
Διεθνών Νομικών Σχέσεων, 

10. Δημήτριο Γιουτίκα του Νικολάου, υπάλληλο της 
Διεύθυνσης Νομοθετικού Συντονισμού και Ειδικών Διε¬ 
θνών Νομικών Σχέσεων, 

II. Κωνσταντία Γαζέτα του Χρήστου, υπάλληλο της 
Διεύθυνσης Νομοθετικού Συντονισμού και Ειδικών Διε¬ 
θνών Νομικών Σχέσεων, 

12. Γαβριέλα Σαρρή του Λαζάρου, υπάλληλο της Δι¬ 
εύθυνσης Απονομής Χάριτος και Διεθνούς Δικαστικής 
Συνεργασίας, 

13. Μαρία Μπίζα του Κωνσταντίνου, υπάλληλο της 
Διεύθυνσης Απονομής Χάριτος και Διεθνούς Δικαστικής 
Συνεργασίας, 

14. Ελένη Βλαχοκώστα του Γεωργίου, υπάλληλο της 
εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

II) Από τη Γενική Διεύθυνση Οικονομικών - Διοικητι¬ 
κών Υπηρεσιών και Ηλεκτρονικής Διακυβέρνησης της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων, για θέματα 
πληροφορικής, όπως θέματα διαμόρφωσης ιστοσελίδας, 
ασφαλούς μεταφοράς δεδομένων, εγκατάστασης δικτύ¬ 
ων και άλλα συναφή και για οικονομικά θέματα, όπως 
θέματα προϋπολογισμού, απόδοσης λογαριασμού και 
άλλα συναφή, από τους: 

1. Ιωάννη Λαμπράκη του Μιχαήλ, Αναπληρωτή Προϊ¬ 
στάμενο της Διεύθυνσης Οργάνωσης και Πληροφορικής, 

2. Ιάκωβο Μελισσουργό του Γεωργίου, υπάλληλο της 
Διεύθυνσης Οργάνωσης και Πληροφορικής, 

3. Δημήτριο Ιατρού του Ανδρέα, υπάλληλο της Διεύ¬ 
θυνσης Οικονομικού, 

4. Σπυρίδωνα Ρουχωτά του Γερασίμου, υπάλληλο της 
Διεύθυνσης Οικονομικού. 

III) Από το Γ ραφείο Τύπου και Δημοσίων Σχέσεων της 
Κεντρικής Υπηρεσίας του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων από τη Γεωργία 
Αναούνη του Γ ερασίμου, Δημοσιογράφο. 

Επικεφαλής της Ομάδας Εργασίας ορίζεται το μέλος 
Ευταξία Φλέγγα του Γεωργίου, Προϊστάμενη Τμήματος 
της Διεύθυνσης Νομοθετικού Συντονισμού και Ειδικών 
Διεθνών Νομικών Σχέσεων της Κεντρικής Υπηρεσίας 
του Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων. Το γενικότερο συντονισμό για τα 
θέματα της Ελληνικής Προεδρίας έχει η Μαρία Αρβανίτη 
του Διονυσίου, Αναπληρώτρια Προϊσταμένη της Γενικής 
Διεύθυνσης Νομοθετικού Συντονισμού και Ειδικών Διε¬ 
θνών Νομικών Σχέσεων της Κεντρικής Υπηρεσίας του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, υποβοηθούμενη από την Παναγιώτα Κα- 
ρατζαφέρη του Νικολάου, Προϊσταμένη Τμήματος της 


Διεύθυνσης Νομοθετικού Συντονισμού και Ειδικών Διε¬ 
θνών Νομικών Σχέσεων της Κεντρικής Υπηρεσίας του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

Β) Στα μέλη της ανωτέρω Ομάδας Εργασίας ουδεμία 
αποζημίωση καταβάλλεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2013 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

